SENAJ ปิดพุ่ง 6% ลุ้นผลงาน Q4 สดใส ย้ำเป้ารายได้ปีนี้ 1.95 พันล้านบาท
SENAJ ปิดพุ่ง 6% ลุ้นผลงาน Q4 สดใส ย้ำเป้ารายได้ปีนี้ 1.95 พันล้านบาท พร้อมวางยอด Presale ทั้งปีนี้แตะ 2,400 ล้านบาท
SENAJ ปิดพุ่ง 6% ลุ้นผลงาน Q4/65 สดใส ย้ำเป้ารายได้ปีนี้ 1.95 พันล้านบาท พร้อมวางยอด Presale ทั้งปีนี้แตะ 2,400 ล้านบาท
16 ธ.ค. 2565

ผู้สื่อข่าวรายงานว่า วันนี้ (16 ธ.ค.65) ราคาหุ้น บริษัท เสนา เจ พร็อพเพอร์ตี้ จำกัด (มหาชน) หรือ SENAJ ปิดตลาดที่ระดับ 1.20 บาท บวก 0.07 บาท หรือ 6.19% สูงสุดที่ระดับ 1.21 บาท ต่ำสุดที่ระดับ 1.12 บาท ด้วยมูลค่าการซื้อขาย52.71 ล้านบาท

โดยก่อนหน้านี้นางสาวอธิกา บุญรอดชู ประธานเจ้าหน้าที่การเงิน SENAJ เปิดเผย บริษัทเชื่อว่าในปี 2565 ผลการดำเนินงานจะสามารถทำได้ตามเป้าหมายที่วางไว้ โดยบริษัทได้วางเป้าหมายรายได้จากการโอนกรรมสิทธิ์ไว้ที่ 1,950 ล้านบาท ซึ่งในช่วงครึ่งปีแรกบริษัททำได้แล้ว 298 ล้านบาท คิดเป็น 15% ของเป้าหมายทั้งปี
ขณะมียอดขายรอโอน (แบ็กล็อก) มูลค่ารวม 437 ล้านบาท ซึ่งจะทยอยรับรู้ภายในปีนี้ทั้งหมด อีกทั้งปัจจุบันบริษัทยังมีสินค้าที่เหลืออยู่ (Remaining) มูลค่ารวมกว่า 6,800 ล้านบาท เป็นสินค้าพร้อมโอน (Ready to move) มูลค่ารวม 1,961 ล้านบาท จาก 20 โครงการ ที่อยู่ระหว่างการพัฒนา
ส่วนเป้าหมายยอดขาย (Presale) ในปี 2565 อยู่ที่ 2,400 ล้านบาท โดยในช่วงครึ่งปีแรกมียอดขายที่ 637 ล้านบาท ซึ่งคิดเป็น 26% ของเป้าหมายยอดขายทั้งปี
สำหรับผลงานไตรมาส 3/65 พลิกมีกำไร 18.88 ล้านบาท จากงวดเดียวกันของปีก่อนขาดทุน 156.58 ล้านบาท ลุ้นผลงานไตรมาส 4/65 โตดีต่อเนื่อง